# Uradni list C 472A/23.

| | ISSN 1977-1045 |
| --- | --- |
| Uradni list
  Evropske unije | C 472A |
| | |
| Slovenska izdaja | Informacije in objave | Letnik 6423. november 2021 |

ISSN 1977-1045

Uradni list

Evropske unije

C 472A

Slovenska izdaja

Informacije in objave

Letnik 6423. november 2021

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Urad Evropske unije za intelektualno lastnino |
| 2021/C 472 A/01 | Razpis za prosto delovno mesto – Član odbora za pritožbe (EXT/21/109/AD 11/BOA) | 1 |

Vsebina

Stran

V   Objave

UPRAVNI POSTOPKI

Urad Evropske unije za intelektualno lastnino

2021/C 472 A/01

Razpis za prosto delovno mesto – Član odbora za pritožbe (EXT/21/109/AD 11/BOA)

1

---

| SL | |
| --- | --- |

SL

---

V Objave

UPRAVNI POSTOPKI

Urad Evropske unije za intelektualno lastnino

| 23.11.2021 | SL | Uradni list Evropske unije | CA 472/1 |
| --- | --- | --- | --- |

23.11.2021

SL

Uradni list Evropske unije

CA 472/1

---

RAZPIS ZA PROSTO DELOVNO MESTO

Član odbora za pritožbe (EXT/21/109/AD 11/BOA)

(2021/C 472 A/01)

Urad Evropske unije za intelektualno lastnino (EUIPO), v nadaljnjem besedilu: Urad, išče kandidate za zapolnitev dveh delovnih mest članov odborov za pritožbe pri Uradu.

| Naziv delovnega mesta | ČLAN ODBORA ZA PRITOŽBE |
| --- | --- |
| Funkcionalna skupina/razred | AD 11 |
| Vrsta pogodbe | Začasni uslužbenec |
| Sklic: | EXT/21/109/AD 11/BOA_Member |
| Rok za prijavo | 4. januar 2022 do 23.59 po času v Alicanteju (srednjeevropski čas) |
| Kraj zaposlitve | Alicante, ŠPANIJA |
| Datum nastopa na delovno mesto | 1. julij 2022 |

Naziv delovnega mesta

ČLAN ODBORA ZA PRITOŽBE

Funkcionalna skupina/razred

AD 11

Vrsta pogodbe

Začasni uslužbenec

Sklic:

EXT/21/109/AD 11/BOA_Member

Rok za prijavo

4. januar 2022 do 23.59 po času v Alicanteju (srednjeevropski čas)

Kraj zaposlitve

Alicante, ŠPANIJA

Datum nastopa na delovno mesto

1. julij 2022

1.   OZADJE

Zgodovinsko in pravno ozadje

Urad je bil ustanovljen z Uredbo Sveta (ES) št. 40/94 (1) (sedaj Uredba (EU) 2017/1001 Evropskega parlamenta in Sveta (2) kot decentralizirana agencija Evropske unije (EU) z namenom podjetjem in inovatorjem zagotoviti varstvo intelektualnih pravic v celotni EU in zunaj njenega območja. Z Uredbo Sveta (ES) št. 6/2002 (3) je bil ustvarjen registrirani model Skupnosti, ki ga prav tako upravlja Urad, kasneje pa mu je bila z Uredbo (EU) št. 386/2012 Evropskega parlamenta in Sveta (4) zaupana odgovornost za Evropski opazovalni urad za kršitve pravic intelektualne lastnine.

Sedež Urada je od njegove ustanovitve leta 1994 v Alicanteju v Španiji, kjer upravlja registracijo blagovnih znamk EU in registriranih modelov Skupnosti, ki so veljavni po vsej EU. Njegove naloge na ravni EU zajemajo tudi prizadevanja za zbliževanje orodij in praks v sodelovanju s partnerji iz nacionalnih in regionalnih uradov za intelektualno lastnino v EU, uporabniki in drugimi institucionalnimi partnerji. Ti uradi skupaj tvorijo Evropsko mrežo za intelektualno lastnino (EIPN), ki uporabnikom omogoča poenotene postopke registracije na nacionalni in evropski ravni.

Delovni jeziki Urada so angleščina, francoščina, italijanščina, nemščina in španščina. Vendar pa lahko nekateri postopki potekajo tudi v drugem uradnem jeziku Evropske unije.

Vodenje, upravljanje in sestava urada EUIPO

Vodstveno shemo urada EUIPO sestavljata upravni odbor in odbor za proračun, katerih članstvo obsega po enega predstavnika vsake države članice, dva predstavnika Evropske komisije in enega predstavnika Evropskega parlamenta. Urad EUIPO je pravno, upravno in finančno neodvisen.

Odločitve o imenovanju izvršnega direktorja, namestnika(-ov) izvršnega direktorja in predsednika ter predsedujočih odborov za pritožbe sprejema Svet na podlagi seznama kandidatov, ki ga predlaga upravni odbor. Upravni odbor je pristojen za izbiro in imenovanje članov odborov za pritožbe.

Izvršni direktor je zakoniti zastopnik Urada in ga upravlja, pri čemer je odgovoren upravnemu odboru in odboru za proračun. Izvršnemu direktorju pomaga eden ali več namestnikov izvršnega direktorja.

Proračun Urada za leto 2021 znaša približno 504 milijone EUR, v njem pa je zaposlenih okoli 925 oseb.

Urad EUIPO je razdeljen na več funkcionalnih oddelkov, pri čemer so vsi odgovorni izvršnemu direktorju in/ali namestniku izvršnega direktorja.

Čeprav so odbori za pritožbe del upravne in vodstvene sheme Urada, so bili v skladu z uredbo o blagovni znamki EU ustanovljeni kot ločen organ znotraj Urada, ki skrbi za neodvisen pregled odločitev, ki jih ta sprejme, medtem ko je nadaljnje pritožbe mogoče vložiti na Sodišču Evropske unije v Luxembourgu.

Odbore za pritožbe trenutno sestavljajo predsednik, štirje predsedujoči in šestnajst članov, ki jim pomagajo pravni in upravni uslužbenci. Predsednik odborov za pritožbe, predsedujoči in člani delujejo pod vodstvom upravnega odbora Urada. V odborih za pritožbe, vključno s tajništvom, službami za informacijsko podporo in uporabo znanja ter službama za (alternativno) reševanje sporov, je zaposlenih več kot 100 oseb.

V letu 2020 je bilo vloženih 2 479 pritožb in izdanih 2 561 odločb. Predsednik odborov za pritožbe predseduje predsedstvu odborov za pritožbe, pristojnemu za določanje pravil in organizacijo dela odborov, izvajanje odločb in dodeljevanje zadev posameznemu odboru. Vsak posamezen odbor za pritožbe ima svojega predsedujočega člana. Predsednik odborov za pritožbe predseduje tudi velikemu odboru.

Dodatne informacije so na voljo na spletnem mestu Urada:

https://euipo.europa.eu/ohimportal/sl/home.

2.   NALOGE IN ODGOVORNOSTI

Od člana odbora za pritožbe pri uradu EUIPO se pričakuje, da bo pregledoval zadeve in pripravljal odločbe o pritožbah na odločbe Urada na prvi stopnji (preizkus blagovne znamke ali modela, ugovori, izbris in ničnost modela).

Odločbe odbora za pritožbe sprejmejo trije člani, od katerih morata vsaj dva imeti pravno izobrazbo. V nekaterih posebnih primerih odločbe sprejme veliki odbor, ki mu predseduje predsednik odborov za pritožbe, ali pa en sam član, ki mora imeti pravno izobrazbo. Predsednik odborov za pritožbe ter predsedujoči posameznim odborom za pritožbe in njihovi člani so neodvisni. Pri sprejemanju odločitev jih ne omejujejo nobena navodila.

Člani so lahko imenovani v enega ali več odborov za pritožbe v skladu z odločitvami, ki jih sprejme predsedstvo odborov za pritožbe.

V skladu s pravili, ki jih vsako leto pripravi predsedstvo odborov za pritožbe glede organizacije dela odborov, se od vsakega člana odborov za pritožbe pričakuje, da bo pripravil približno 130 osnutkov odločb letno in sodeloval kot tretji član pri odločanju o približno dodatnih 200 zadevah.

Članu pri opravljanju nalog pomagajo pravniki in upravno osebje.

Člani so lahko tudi pozvani, naj pripravijo predavanja, sodelujejo na konferencah in sodelujejo pri dejavnostih službe za alternativno reševanje sporov.

3.   POGOJI ZA PRIJAVO

Za uvrstitev v izbirni postopek morajo kandidati do roka za oddajo prijav izpolnjevati vse naslednje pogoje:

Splošni pogoji (5):

| — | državljanstvo ene od držav članic Evropske unije in uživanje vseh državljanskih pravic; |
| --- | --- |

—

državljanstvo ene od držav članic Evropske unije in uživanje vseh državljanskih pravic;

| — | izpolnjevanje vseh zakonskih obveznosti glede služenja vojaškega roka; |
| --- | --- |

—

izpolnjevanje vseh zakonskih obveznosti glede služenja vojaškega roka;

| — | izpolnjevanje zahtev (6) glede ustreznih osebnostnih lastnosti, potrebnih za opravljanje zadevnih delovnih nalog; |
| --- | --- |

—

izpolnjevanje zahtev (6) glede ustreznih osebnostnih lastnosti, potrebnih za opravljanje zadevnih delovnih nalog;

| — | fizična sposobnost za opravljanje delovnih nalog; |
| --- | --- |

—

fizična sposobnost za opravljanje delovnih nalog;

| — | sposobnost opraviti celotni petletni mandat od datuma predvidenega nastopa na delovno mesto pred dopolnitvijo upokojitvene starosti, ki nastopi konec meseca, v katerem kandidat dopolni 66 let (7). Predvideni datum nastopa na delovno mesto je 1. julij 2022. |
| --- | --- |

—

sposobnost opraviti celotni petletni mandat od datuma predvidenega nastopa na delovno mesto pred dopolnitvijo upokojitvene starosti, ki nastopi konec meseca, v katerem kandidat dopolni 66 let (7). Predvideni datum nastopa na delovno mesto je 1. julij 2022.

Izobrazba:

| — | stopnja izobrazbe, ki ustreza z diplomo potrjenemu končanemu univerzitetnemu študiju, ki običajno traja štiri leta ali več
  ali |
| --- | --- |

—

stopnja izobrazbe, ki ustreza z diplomo potrjenemu končanemu univerzitetnemu študiju, ki običajno traja štiri leta ali več

ali

| — | stopnja izobrazbe, ki ustreza z diplomo potrjenemu končanemu univerzitetnemu študiju, ki običajno traja najmanj tri leta, in vsaj eno leto ustreznih delovnih izkušenj. |
| --- | --- |

—

stopnja izobrazbe, ki ustreza z diplomo potrjenemu končanemu univerzitetnemu študiju, ki običajno traja najmanj tri leta, in vsaj eno leto ustreznih delovnih izkušenj.

Delovne izkušnje (8):

| — | na datum roka za oddajo prijav najmanj 15 let delovnih izkušenj (16 let, če ima diplomo triletnega univerzitetnega študija), pridobljenih po datumu podelitve zadevne diplome. |
| --- | --- |

—

na datum roka za oddajo prijav najmanj 15 let delovnih izkušenj (16 let, če ima diplomo triletnega univerzitetnega študija), pridobljenih po datumu podelitve zadevne diplome.

Od teh 15 let delovnih izkušenj:

| — | mora biti vsaj deset let delovnih izkušenj pridobljenih na področju intelektualne lastnine, |
| --- | --- |

—

mora biti vsaj deset let delovnih izkušenj pridobljenih na področju intelektualne lastnine,

| — | od tega pet let na področju blagovnih znamk in/ali modelov. |
| --- | --- |

—

od tega pet let na področju blagovnih znamk in/ali modelov.

Znanje jezikov:

| — | odlično znanje enega od uradnih jezikov Evropske unije (najmanj stopnja C1) – jezik 1; |
| --- | --- |

—

odlično znanje enega od uradnih jezikov Evropske unije (najmanj stopnja C1) – jezik 1;

| — | zadovoljivo znanje enega od uradnih jezikov Urada (najmanj stopnja B2) na ravni, ki kandidatu omogoča opravljanje delovnih nalog – jezik 2 (9). |
| --- | --- |

—

zadovoljivo znanje enega od uradnih jezikov Urada (najmanj stopnja B2) na ravni, ki kandidatu omogoča opravljanje delovnih nalog – jezik 2 (9).

Delovni jeziki Urada so angleščina (EN), francoščina (FR), italijanščina (IT), nemščina (DE) in španščina (ES). Navedene stopnje ustrezajo skupnemu evropskemu referenčnemu okviru za jezike.

4.   MERILA ZA IZBOR/PREDNOSTNA MERILA

Za izbiro najbolje usposobljenih kandidatov, ki bodo povabljeni za razgovor, se bodo uporabila in individualno ocenila spodnja merila.

| a) | Delovne izkušnje:






  — | dokazane izkušnje na področju obravnave pravnih zadev in/ali podobnih dejavnosti, zlasti v okviru spisov v zvezi z intelektualno lastnino ter blagovnimi znamkami in modeli EU; |
| --- | --- | --- |

a)

Delovne izkušnje:

—

dokazane izkušnje na področju obravnave pravnih zadev in/ali podobnih dejavnosti, zlasti v okviru spisov v zvezi z intelektualno lastnino ter blagovnimi znamkami in modeli EU;

| — | dokazane izkušnje na področju sodnih in/ali pravdnih dejavnosti, vključno s pripravo in/ali spremljanjem sodnih zadev; |
| --- | --- |

—

dokazane izkušnje na področju sodnih in/ali pravdnih dejavnosti, vključno s pripravo in/ali spremljanjem sodnih zadev;

| — | dokazane izkušnje na področju subjektov in/ali organov za intelektualno lastnino, vključno v institucijah in/ali agencijah EU, nacionalnih uradih za intelektualno lastnino in/ali drugih organizacijah oziroma podjetjih, ki delujejo na tem področju. |
| --- | --- |

—

dokazane izkušnje na področju subjektov in/ali organov za intelektualno lastnino, vključno v institucijah in/ali agencijah EU, nacionalnih uradih za intelektualno lastnino in/ali drugih organizacijah oziroma podjetjih, ki delujejo na tem področju.

| b) | Posebno tehnično znanje in veščine:






  — | zelo dobro poznavanje zakonodaje in sodne prakse v zvezi z intelektualno lastnino, zlasti zakonodaje s področja blagovnih znamk in modelov EU; |
| --- | --- | --- |

b)

Posebno tehnično znanje in veščine:

—

zelo dobro poznavanje zakonodaje in sodne prakse v zvezi z intelektualno lastnino, zlasti zakonodaje s področja blagovnih znamk in modelov EU;

| — | zelo dobro poznavanje evropskega okolja intelektualne lastnine, vključno s ponarejanjem in kršitvami; |
| --- | --- |

—

zelo dobro poznavanje evropskega okolja intelektualne lastnine, vključno s ponarejanjem in kršitvami;

| — | poznavanje splošne zakonodaje, politik, institucionalnega okvira in postopkov EU. |
| --- | --- |

—

poznavanje splošne zakonodaje, politik, institucionalnega okvira in postopkov EU.

| c) | Znanje jezikov:






  — | strokovne izkušnje z delom v jeziku, ki ni kandidatov materni jezik; |
| --- | --- | --- |

c)

Znanje jezikov:

—

strokovne izkušnje z delom v jeziku, ki ni kandidatov materni jezik;

| — | odlično znanje angleščine ali nemščine (najmanj na stopnji C1), ki je lahko eden od jezikov, zahtevanih v pogojih za prijavo, navedenih v točki 3; |
| --- | --- |

—

odlično znanje angleščine ali nemščine (najmanj na stopnji C1), ki je lahko eden od jezikov, zahtevanih v pogojih za prijavo, navedenih v točki 3;

| — | odlično znanje katerega koli drugega delovnega jezika Urada (FR, DE, IT, ES) (najmanj na stopnji C1), in sicer poleg jezikov, navedenih pod točko 3 tega razpisa za prosto delovno mesto. |
| --- | --- |

—

odlično znanje katerega koli drugega delovnega jezika Urada (FR, DE, IT, ES) (najmanj na stopnji C1), in sicer poleg jezikov, navedenih pod točko 3 tega razpisa za prosto delovno mesto.

| d) | Druga znanja in veščine:






  — | dokazana sposobnost za delo v večkulturnem in/ali mednarodnem okolju. |
| --- | --- | --- |

d)

Druga znanja in veščine:

—

dokazana sposobnost za delo v večkulturnem in/ali mednarodnem okolju.

| e) | Izobrazba:






  — | pravna izobrazba (univerzitetna izobrazba ali podiplomska izobrazba pravne smeri, kot je magisterij prava ali enakovredno). |
| --- | --- | --- |

e)

Izobrazba:

—

pravna izobrazba (univerzitetna izobrazba ali podiplomska izobrazba pravne smeri, kot je magisterij prava ali enakovredno).

Kandidati, povabljeni na razgovor in opravljanje preizkusov, bodo poleg zgoraj navedenih meril ocenjeni tudi na podlagi naslednjih zahtev:

| f) | Znanja in spretnosti, in sicer:






  — | komunikacija: kandidat se ustno in pisno jasno in natančno izraža; |
| --- | --- | --- |

f)

Znanja in spretnosti, in sicer:

—

komunikacija: kandidat se ustno in pisno jasno in natančno izraža;

| — | analitično razmišljanje in reševanje problemov: kandidat je sposoben prepoznati kritične vidike zapletenih vprašanj ter oblikovati ustvarjalne in praktične rešitve; |
| --- | --- |

—

analitično razmišljanje in reševanje problemov: kandidat je sposoben prepoznati kritične vidike zapletenih vprašanj ter oblikovati ustvarjalne in praktične rešitve;

| — | sodelovanje: kandidat je sposoben sodelovati z drugimi v svoji skupini ali drugih organizacijskih enotah ter spoštuje razlike med ljudmi; s spodbujanjem skupnih ciljev ter izmenjavo znanja in izkušenj je sposoben ustvariti ozračje skupinskega duha; |
| --- | --- |

—

sodelovanje: kandidat je sposoben sodelovati z drugimi v svoji skupini ali drugih organizacijskih enotah ter spoštuje razlike med ljudmi; s spodbujanjem skupnih ciljev ter izmenjavo znanja in izkušenj je sposoben ustvariti ozračje skupinskega duha;

| — | učenje in poklicni razvoj: kandidat je sposoben razvijati in izboljševati osebne veščine ter znanje o organizaciji in njenem okolju; zavezan je usposabljanju drugih, izmenjavi znanja in sistematičnemu izboljševanju načinov dela; |
| --- | --- |

—

učenje in poklicni razvoj: kandidat je sposoben razvijati in izboljševati osebne veščine ter znanje o organizaciji in njenem okolju; zavezan je usposabljanju drugih, izmenjavi znanja in sistematičnemu izboljševanju načinov dela;

| — | prednostno razvrščanje nalog in organizacija dela: kandidat je sposoben prednostno razvrstiti najpomembnejše naloge, biti prilagodljiv pri delu ter učinkovito organizirati svoje delo in delo drugih; |
| --- | --- |

—

prednostno razvrščanje nalog in organizacija dela: kandidat je sposoben prednostno razvrstiti najpomembnejše naloge, biti prilagodljiv pri delu ter učinkovito organizirati svoje delo in delo drugih;

| — | kakovost in rezultati: kandidat je sposoben prevzeti odgovornost in pobudo za kakovostno opravljanje dela ob upoštevanju predpisanih postopkov ter ima smisel za delo z (notranjimi in zunanjimi) strankami; pri projektih, svojem delu in delu svoje skupine je sposoben uporabljati sistematične in metodične postopke; |
| --- | --- |

—

kakovost in rezultati: kandidat je sposoben prevzeti odgovornost in pobudo za kakovostno opravljanje dela ob upoštevanju predpisanih postopkov ter ima smisel za delo z (notranjimi in zunanjimi) strankami; pri projektih, svojem delu in delu svoje skupine je sposoben uporabljati sistematične in metodične postopke;

| — | vzdržljivost: kandidat je sposoben učinkovito delati pod pritiskom, biti prožen in se prilagajati spremembam v delovnem okolju ter k temu spodbujati tudi druge ter svoj pristop in pristop skupine prilagajati glede na spreminjajoče se okoliščine; |
| --- | --- |

—

vzdržljivost: kandidat je sposoben učinkovito delati pod pritiskom, biti prožen in se prilagajati spremembam v delovnem okolju ter k temu spodbujati tudi druge ter svoj pristop in pristop skupine prilagajati glede na spreminjajoče se okoliščine;

| — | vodstvene sposobnosti: kandidat je sposoben voditi in upravljati osebje in skupine, da bi se lahko dosegli želeni rezultati. |
| --- | --- |

—

vodstvene sposobnosti: kandidat je sposoben voditi in upravljati osebje in skupine, da bi se lahko dosegli želeni rezultati.

5.   IZBIRNI POSTOPEK

Splošni pogoji

Izbirni postopek bo potekal pod nadzorom upravnega odbora Urada.

Predhodni izbor

Pripravljalni pododbor, ki ga imenuje upravni odbor, bo predhodno ocenil prijave in opravil razgovore z najbolje usposobljenimi kandidati.

Urad bo morda stopil v stik s sprejemljivimi kandidati, ki bodo na podlagi prijav in meril za izbor iz točke 4 uvrščeni med najbolj usposobljene, da bi preveril njihovo znanje jezikov ter da bi jim omogočil, da dokažejo svoje delovne izkušnje in/ali druge spretnosti, znanje in sposobnosti. Ni nujno, da bodo kandidati, s katerimi bo vzpostavljen stik med postopkom predhodnega izbora, povabljeni na razgovor; tovrstno vzpostavljanje stika se uporablja le kot eden od načinov za izbiro najprimernejših kandidatov za razgovor.

Pripravljalni pododbor bo kandidate obveščal o napredku izbirnega postopka v skladu s pooblastili, ki mu jih bo dodelil upravni odbor.

Razgovor

Razgovori s kandidati bodo potekali v Alicanteju. Kandidati, povabljeni na razgovor, bodo pravočasno obveščeni o datumu in času razgovora. Razgovor bo potekal v enem od delovnih jezikov Urada (EN, FR, DE, IT, ES), ki ni kandidatov materni jezik, kot je naveden v njegovem prijavnem obrazcu.

Na razgovoru bodo preverjali kandidatovo znanje in izkušnje v zadevah, povezanih z nalogami, ki jih bo opravljal, da bi ocenili njegovo primernost za izvajanje nalog, ki jih bo opravljal, v skladu z vidiki, navedenimi v tem razpisu za prosto delovno mesto.

Od kandidatov se lahko poleg že navedenega zahteva sodelovanje v nadaljnjih razgovorih ali preverjanjih.

Pripravljalni pododbor bo za upravni odbor sestavil poročilo o pripravljalnem delu.

Rezervni seznam in imenovanje

Upravni odbor bo izbral štiri kandidate, ki bodo uvrščeni na rezervni seznam, na podlagi katerega bo imenoval dva člana odborov za pritožbe. Upravni odbor bo potrdil seznam štirih kandidatov, ki bodo uvrščeni na rezervni seznam, in bo izmed teh uvrščenih kandidatov izbral dva, ki ju bo imenoval za člana odborov za pritožbe.

Vključitev imena na rezervni seznam ne zagotavlja zaposlitve. Rezervni seznam bo veljaven, dokler oba imenovana kandidata ne bosta prevzela dolžnosti.

6.   POGOJI ZA ZAPOSLITEV

Izbrana kandidata bo upravni odbor Urada imenoval za petletno obdobje. V zvezi s tem je treba upoštevati, da mora kandidat od predlaganega in dogovorjenega datuma nastopa na delovno mesto prvi celotni petletni mandat opraviti pred dopolnitvijo upokojitvene starosti, tj. do konca meseca, v katerem dopolni starost 66 let (10).

Izbranima kandidatoma bo ponujena pogodba začasnega uslužbenca v skladu s členom 2(a) Pogojev za zaposlitev drugih uslužbencev Evropske unije (11) v razredu 11 funkcionalne skupine AD.

Osnovna mesečna plača, ki ustreza prvi stopnji tega razreda, trenutno znaša 10 315,83 EUR. K plači se prištejejo še razni dodatki, ki so odvisni od zakonskega stana imenovanega kandidata in števila vzdrževanih otrok. Poleg tega jima pripadajo še različna nadomestila za selitev in potovanje, upravičena pa sta tudi do zdravstvenega in pokojninskega zavarovanja. Plača je obdavčena z davkom EU in drugimi dajatvami, določenimi v Pogojih za zaposlitev drugih uslužbencev Evropske unije, vendar je oproščena plačila nacionalnega davka. Vzdrževani otroci lahko v Alicanteju brezplačno obiskujejo evropsko šolo.

Če upravni odbor pozitivno oceni delo člana odbora za pritožbe, ki je imenovan v tem izbirnem postopku, se lahko po posvetovanju s predsednikom odborov za pritožbe v skladu s členom 166(5) uredbe o blagovni znamki EU njegov mandat podaljša za dodatnih pet let ali do upokojitvene starosti, če to starost doseže med novim mandatom.

Delovno razmerje preneha bodisi ob izteku mandata bodisi na zahtevo imenovanega kandidata, pri čemer je odpovedni rok tri mesece.

Neodvisnost in izjava o interesih

V skladu s členom 166 uredbe o blagovni znamki EU so člani odborov za pritožbe neodvisni. Pri sprejemanju odločitev jih ne omejujejo nobena navodila. Člani se morajo v celoti posvetiti opravljanju svojih nalog in jih pri tem ne smejo voditi osebni ali nacionalni interesi oziroma kakršni koli zunanji vplivi. Ni jih mogoče odstaviti s položaja, razen če obstajajo za to tehtni razlogi in če Sodišče Evropske unije v skladu s postopkom, določenim v členu 166(6) uredbe o blagovni znamki EU, sprejme ustrezno odločitev.

Imenovana člana bosta tako morala podati izjavo o neodvisnem delovanju v javnem interesu in izjavo o interesih, ki bi lahko ogrozili njuno neodvisnost. Kandidati morajo v prijavi potrditi pripravljenost, da bodo to storili.

Zaradi posebne narave funkcij bodo kandidati, povabljeni na razgovor, morali podpisati izjavo o svojih sedanjih in/ali prihodnjih interesih, ki bi lahko ogrozili njihovo neodvisnost.

7.   PREDLOŽITEV PRIJAV

Kandidati morajo uporabiti prijavni obrazec, ki je na voljo na spletnem mestu Urada: https://euipo.europa.eu/ohimportal/sl/vacancies.

Prijave je treba poslati po elektronski pošti na naslednji elektronski naslov: MBBCSecretariat@euipo.europa.eu.

Prijave je treba oddati najpozneje do 4. januarja 2022 do polnoči.

Zlasti bodite pozorni na to, da izpolnite vse razdelke obrazca. Pomanjkljivo izpolnjeni obrazci (ki na primer vsebujejo navedbo „Glej priloženi življenjepis ali motivacijsko pismo“) se ne bodo upoštevali.

Kandidati, ki bodo povabljeni na razgovor (glej točko 5 „Izbirni postopek“), bodo morali poleg tega pred razgovorom do roka, ki ga bo v ta namen določil pripravljalni odbor, predložiti vsa ustrezna dokazila o izpolnjevanju zahtev, navedenih v tem razpisu za prosto delovno mesto, in druga potrdila o usposobljenosti in izkušnjah, ki so jih navedli v svoji prijavi:

| — | kopijo osebnega dokumenta (osebna izkaznica ali potni list); |
| --- | --- |

—

kopijo osebnega dokumenta (osebna izkaznica ali potni list);

| — | kopije diplom; |
| --- | --- |

—

kopije diplom;

| — | kopije potrdil o delovnih izkušnjah, opredeljenih pod točko 3. |
| --- | --- |

—

kopije potrdil o delovnih izkušnjah, opredeljenih pod točko 3.

Drugi dokumenti, zlasti življenjepis, se ne bodo upoštevali. Opozarjamo, da veščine in spretnosti ali delovne izkušnje, za katere ne bodo predložena dokazila, kot so denimo kopije diplom ali potrdil o zaposlitvi, ne bodo upoštevane, kar utegne privesti do zavrnitve prijave.

8.   ENAKE MOŽNOSTI

Urad izvaja politiko enakih možnosti ter sprejema prijave brez razlikovanja na podlagi spola, rase, barve kože, etničnega ali socialnega porekla, genetskih značilnosti, jezika, vere ali prepričanja, političnega ali drugega mnenja, pripadnosti narodni manjšini, premoženja, rojstva, invalidnosti, starosti ali spolne usmerjenosti.

9.   VARSTVO OSEBNIH PODATKOV

Urad kot organ, pristojen za organiziranje izbirnega postopka, zagotovi, da se osebni podatki kandidatov obdelujejo v skladu z zahtevami Uredbe (EU) 2018/1725 Evropskega parlamenta in Sveta (12). To velja zlasti za zaupnost in varnost takih podatkov.

10.   PRITOŽBE

Če kandidat meni, da je bil zaradi določene odločitve resno oškodovan, lahko v skladu s členom 90(2) Kadrovskih predpisov za uradnike Evropske unije („Kadrovski predpisi“) vloži pritožbo na spodaj navedeni naslov:

| EUIPO – European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| ŠPANIJA |

EUIPO – European Union Intellectual Property Office

Human Resources Department

Avenida de Europa, 4

03008 Alicante

ŠPANIJA

Prav tako lahko vloži pritožbo v skladu s členom 270 Pogodbe o delovanju Evropske unije in členom 91 Kadrovskih predpisov, ki jo naslovi na:

| General Court |
| --- |
| Rue du Fort Niedergrünewald |
| L-2925 Luxembourg |
| LUKSEMBURG |

General Court

Rue du Fort Niedergrünewald

L-2925 Luxembourg

LUKSEMBURG

Za podrobnosti o tem, kako vložiti pritožbo, obiščite spletno mesto Splošnega sodišča: https://curia.europa.eu/jcms/jcms/Jo2_7033/sl/.

11.   DODATNE INFORMACIJE

Vsa dodatna vprašanja ali korespondenco z Uradom, pripravljalnim odborom ali upravnim odborom v zvezi s tem izbirnim postopkom je treba nasloviti na naslednji elektronski naslov: MBBCSecretariat@euipo.europa.eu.

Kandidate opozarjamo, da je delo pripravljalnega pododbora zaupno. Kandidati ne smejo vzpostaviti neposrednega ali posrednega stika s člani tega odbora, prav tako ne sme tega storiti kdo drug v njihovem imenu.

Opombe:

V tem razpisu se vsaka navedba osebe v moškem spolu šteje tudi kot navedba osebe v ženskem spolu.

Če se med različnimi jezikovnimi različicami pojavijo odstopanja, se kot pravilna uporabi angleška različica.

---

(1)  Uredba Sveta (ES) št. 40/94 z dne 20. decembra 1993 o znamki Skupnosti (UL L 11, 14.1.1994, str. 1).

(2)  Uredba (EU) 2017/1001 Evropskega parlamenta in Sveta z dne 14. junija 2017 o blagovni znamki Evropske unije (UL L 154, 16.6.2017, str. 1).

(3)  Uredba Sveta (ES) št. 6/2002 z dne 12. decembra 2001 o modelih Skupnosti (UL L 3, 5.1.2002, str. 1).

(4)  Uredba (EU) št. 386/2012 Evropskega parlamenta in Sveta z dne 19. aprila 2012 o pooblastitvi Urada za usklajevanje na notranjem trgu (blagovne znamke in modeli) za naloge v zvezi z uveljavljanjem pravic intelektualne lastnine, vključno z organiziranjem srečanj predstavnikov javnega in zasebnega sektorja v okviru Evropskega opazovalnega urada za kršitve pravic intelektualne lastnine (UL L 129, 16.5.2012, str. 1).

(5)  Glej člen 12 Pogojev za zaposlitev drugih uslužbencev Evropske unije.

(6)  Kandidat zlasti ne sme biti obsojen ali spoznan za krivega za kaznivo dejanje.

(7)  V skladu s členom 47(a) Pogojev za zaposlitev drugih uslužbencev Evropske unije.

(8)  Trajanje delovnih izkušenj se šteje od datuma pridobitve ustrezne diplome, kot se zahteva pod točko „Izobrazba“ pogojev za prijavo.

(9)  Jezik 1 ne sme biti isti kot jezik 2.

(10)  V skladu s členom 47(a) Pogojev za zaposlitev drugih uslužbencev Evropske unije.

(11)  http://eur-lex.europa.eu/legal-content/SL/TXT/PDF/?uri=CELEX:01962R0031-20140701&from=EN

(12)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---